Olivia Wilde

Olivia Wilde (rođena kao Olivia Jane Cockburn, čit. Co-burn) američka je glumica i manekenka. Počela se baviti glumom početkom 21. stoljeća i otad se pojavila u nekoliko filmskih i televizijskih uloga, uključujući serije O. C. i Irska braća (The Black Donnellys). Glumi dr. Remy "Trin'esku" Hadley u FOX-ovoj medicinskoj seriji Dr. HouseSara Vilkomerson, "Wilde At Heart" , New York Observer, 11. 4. 2007., a 2010. godine pojavila se kao Quorra u SF-filmu Tron: Legacy.

 Rane godine 
Rođena je u New Yorku. Njena majka Leslie (r. Redlich) filmska producentica je i novinarka emisije 60 minuta. Njen otac Andrew, koji je rođen u Engleskoj, a odgojen u Irskoj, također je novinar, kao i njeni stričevi, Alexander i Patrick Cockburn. Njena sestra Chloe advokat je građanskog prava u New Yorku; njena pokojna tetka, Sarah Caudwell, bila je spisateljica, a djed po ocu bio je pisac i novinar.

Wilde je rekla da zbog porodične pozadine ima "jaku novinarsku žicu" i da je "kritična i analitična". Roditelji su joj bili prominentne ličnosti u vašingtonskoj društvenoj sceni i bili su domaćini prigodnih zabava s večerom. Njena majka jednom se prisjetila zgode kad je mala Olivia jedne večeri prisluškivala razgovor Richarda Holbrookea i Micka Jaggera sve dok je Jagger nije primijetio i rekao joj da ide u krevet. Željela je postati glumica od svoje druge godine. Pohađala je Georgetown Day School u Washingtonu, kao i Phillips Academy u Andoveru (Massachusetts), koju je završila 2002. godine. Jedan kraći period pohađala je i The Gaiety School of Acting u Dublinu.

 Karijera 
mini|lijevo|200px|Wilde na Tribeci 2007.
Pojavila se u više filmova, a postala je poznata po ulozi Alex Kelly u seriji O. C., iako se prvo prijavila na audiciju za ulogu Marisse Cooper. Također se pojavila i u nekim muzičkim spotovima. Bila je ozbiljan kandidat za ulogu Bondove djevojke u Casino Royale, ali je tu ulogu na kraju dobila Eva Green.

2009. godine magazin Maxim stavio ju je na 1. mjesto liste 100 najseksi osoba za tu godinu.Maxim 2009 Hot 100 . To je kasnije ubačeno u scenario Dr. Housea kao interna šala u epizodi The Tyrant (6x03), u kojoj House, nakon što je čuo da je Foreman nedavno dao otkaz Trin'eski, sarkastično zadirkuje Foremana (koji je bio u vezi s Trin'eskom): "Moje saučešće. Mada, ono, nije baš da je najzgodnija žena na svijetu".Carina MacKenzie, Članak o epizodi "The Tyrant", LA Times, 6. 10. 2009. Također je bila na 95. mjestu slične liste magazina FHM za 2006. godinu. Bila je jedan od ključnih modela u kampanji "Rising Stars" kompanije Abercrombie & Fitch u ljeto 2004.

2007. godine Wilde je bila u glumačkoj postavi serije Irska braća, koja je pratila život irsko-američke porodice povezane s organiziranim kriminalom u New Yorku. Njen lik, Jenny Reilly, bio je jedini glavni ženski lik u seriji. Iste godine nastupila je i u predstavi Beauty on the Vine; predstava je politički triler i Wilde je u njoj glumila 3 lika.

Pridružila se Dr. Houseu u jesen 2007, dobivši ulogu stažistice Remy Hadley, koja uskoro dobije nadimak "Trin'eska" (po broju koji je dobila na listi kandidata za Houseov novi tim) i koja blisko sarađuje sa Houseom. Wilde je izjavila za magazin Star kako ponekad koristi rečenice iz serije čak i kad nije na snimanju, rekavši: "Ja sam sad uvjerena da sam liječnica. Mislim, ako neko kaže da ga nešto boli, ja kažem nešto poput: 'To je vaša slezena'."Magazin Star, 8. 12. 2008, str. 96.

The New York Observer opisao je Wilde kao osobu s "grlenim glasom" i "zelenooku holivudsku harizmu iz starih dana". Kao svoje glumačke uzore navela je Meryl Streep, Sigourney Weaver, Frances McDormand, Catherine Keener i Robin Wright Penn.

2006. godine osvojila je nagradu žirija na US Comedy Arts Festivalu za film Bickford Shmeckler's Cool Ideas, a 2008. nominirana je za Teen Choice Award za najbolju novu glumicu za ulogu u Dr. Houseu. Osvojila je i nagradu Rising Star na filmskom festivalu u Vailu.

7. 10. 2008. pojavila se u videoklipu "Olivia Wilde Does It Early" na stranici funnyordie.com, u kojem pokazuje koliko uživa u tome što se rano registrirala za predsjedničke izbore te godine."Olivia Wilde Does It Early"  (videoklip) Naredne godine glumila je u komediji Year One sa Jackom Blackom i Michaelom Cerom.

Također glumi i Quorru u Disneyevom SF-filmu Tron: Nasljedstvo, koji se pojavio u kinima 17. 12. 2010. U izdanju magazina Detail za decembar 2010/januar 2011. navedene su njene riječi o tome koliko se preplašila kad je prvi put vidjela kostim koji treba nositi u filmu.Elwood Reid, "Zvijezda filma Tron: Legacy Olivia Wilde" , Details, 1. 12. 2010.
U januaru 2011. objavljeno je da je dobila ulogu u filmu Welcome to People, u kojem će glumiti s Chrisom Pineom.Kate Ward, "Olivia Wilde pozdravlja Welcome to People" , Entertainment Weekly, 3. 1. 2011.
 Lični život 
mini|desno|250px|Fotografija Olivije Wilde iz 2005. čiji je autor njen doskorašnji muž Tao Ruspoli.
Wilde ima dvojno državljanstvo (američko i irsko). Svoje umjetničko prezime uzela je po poznatom irskom piscu Oscaru Wildeu. Prezime je promijenila kao srednjoškolka, iz počasti prema piscima iz njene porodice, od kojih su mnogi koristili pseudonime.Eric Spitznagel, "20 pitanja: Olivia Wilde"; Playboy, decembar 2010

7. 6. 2003. u Washingtonu (Virginia) udala se za Taa Ruspolija, italoameričkog autora dokumentarnih filmova, učitelja gitare za flamenko i sina italijanskog princa."Olivia Wilde - biografija" , olivia-wilde.org."Olivia Wilde - Biografija" , Yahoo! Movies.Becca Hyman, "Olivia Wilde - luda je za Hughom Lauriejem, klasičnim autima i svojim suprugom — stvarnim princom!" , People, 12. 11. 2007. Vjenčanje je obavljeno u školskom autobusu sa samo 2 svjedoka.Jason Gay, "Olivia" , GQ Magazine, oktobar 2009. Kasnije je rekla da je brak sklopljen u napuštenom školskom autobusu jer je to bilo jedino mjesto na kojem su mogli biti potpuno sami, pošto je njihov brak tada bio tajan. 8. 2. 2011. ona i Ruspoli objavili su da se rastaju.Julie Jordan, "Olivia Wilde rastaje se od supruga, Taa Ruspolija, people.com. Wilde je podnijela zahtjev za razvod na višem sudu u Los Angelesu, navodeći kao razlog "nepomirive razlike"."Olivia Wilde podnijela zahtjev za razvod" , omg.yahoo.com, 11. 3. 2011. Ona i Ruspoli nemaju djece.

Wilde je vegan.
 Politika 
mini|desno|200px|Wilde na jednoj konferenciji u San Diegu 2010. godine.
Wilde je članica upravnog odbora organizacije Umjetnici za mir i pravdu, koja obezbjeđuje obrazovne i zdravstvene usluge u Haitiju. Podržavala je i organizaciju mladih glasača, 18 u '08. Radi u njihovom savjetničkom vijeću i pojavila se u njihovoj socijalnoj reklami koja je prvi put prikazana 30. 6. 2008. U jesen iste godine pridružila se predsjedničkoj kampanji Baracka Obame, zajedno s bivšim kolegom iz Dr. Housea, Kalom Pennom (Kutner), i još jednim glumcem, Justinom Longom.N. Chatterjee, "'Kumar' pokreće akciju za Obamu" , The Dartmouth, 13. 10. 2008.

 Filmografija 
+ Film Godina Naslov Uloga Napomene 2004. Djevojka iz susjedstva Kellie 2005. Razgovori s drugim ženama djeveruša2006. Alpha Dog Angela Holden Camjackers Sista Strada Cast Lude ideje Bickforda Shmecklera Sarah Witt Turistas Bea 2007. Smrt i život Bobbyja Z Elizabeth 2008. Fix Bella 2009. In NorthWood Mia Godina prva princeza Inanna The Ballad of G.I. Joe baronica kratki film 2010. Weird: Priča Ala Yankovica Madonna kratki film Sljedeća tri dana Nicole Tron: Nasljedstvo Quorra 2011. Kauboji i vanzemaljci Ella u postprodukciji The Change-Up Sabrina u postprodukciji Now Rachel Salas u postprodukciji Butter Brooke završen 2012. Welcome to People Hannah u postprodukciji

+ Televizija Godina Naslov Uloga Napomene 2003. Nabrijani Jewel Goldman glavna uloga (2003–2004) 2004. The O.C. Alex Kelly sporedna uloga (2004–2005) 2007. Irska braća Jenny Reilly glavna uloga (2007) Dr. House Remy "Trin'eska" Hadley glavna uloga (2007–danas)Nominirana za nagradu Ceha filmskih glumaca za izvanrednu izvedbu glumačkog ansambla u dramskoj serijiNominirana za Teen Choice Awards za Choice TV-glumicu – dramaNominirana za Teen Choice Awards za Choice nadolazeću žensku TV-zvijezdu

 Reference 

 Vanjski linkovi 

 Wilde Things - lična  web-stranica
 Olivia Wilde na TV.com 
 Olivia Wilde na MySpaceu

Kategorija:Rođeni 1984.
Kategorija:Američke glumice
Kategorija:Amerikanci porijeklom iz Engleske
Kategorija:Biografije, New York
Kategorija:Živi ljudi